Cuneiform Tablet ATHE 32
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na pu-šu-ke-en₆ qí-bi-ma um-ma a-mur-IŠTAR-ma a-šu-mì AN.NA ša ḫi-na-a ša ta-áš-pu-ra-ni DUMU a-wi-lim ú kà-ṣa-ar-šu a-na-kam wa-áš-bu ú-šé-ra-áb-šu-nu-ma ma-aḫ-ri-šu-nu AN.NA ku-nu-ki ša a-lim{ki} ša a-bi₄-šu lu-sà-ni-iq-ma ba-tí-iq ú wa-tù-ur a-da-an-ma KÙ.BABBAR ú-šé-ba-lá-kum AN.NA ša É a-šur-ma-lik a-na URUDU ší-ki-im 15 ma-na.TA a-dí-ma URUDU i-ba-ší eb-la-i-ú ma-du-tum i-li-ku-ni-ma URUDU ma-dum i-na É.GAL-lim i-ší-qí-il₅-šu-nu-tí-ma KÙ.BABBAR 2.33333 ma-na.TA a-mu-ra-am ú-ta-e-ru a-dí 10 u₄-me URUDU-šu i-ga-mu-ru KÙ.BABBAR a-ša-a-ma ú-šé-ba-lam